Ֆաթիմա Մերնիսի

**Ֆաթիմա Մերնիսի** (, , ), մարոկկացի կին գրող, սոցիոլոգ, հրապարակախոս, իսլամական ֆեմինիզմի ներկայացուցիչ։ Ստեղծագործել է արաբերեն, անգլերեն և ֆրանսերեն։ Մերնիսիի աշխատանքները թարգմանվել են աշխարհի շատ լեզուներով։ Նրան շնորհել են Աստուրիայի արքայադստեր (2003) և Էրազմի մրցանակները (2004):

## Կենսագրություն
Ֆաթիմա Մերնիսին ծնվել է Մարոկկոյի Ֆես քաղաքում։ Մեծացել է մորական տատիկի կանանոցում։ Մանուկ հասակում նրան շրջապատել են միայն կանայք և աղախինները։ Նախնական կրթությունն ստացել է ազգայնականների հիմնադրած դպրոցում։ Այնուհետև սովորել է աղջիկների համար ստեղծված դպրոցում, որն ստեղծվել է ֆրանսիական պրոտեկտորատի գումարով։ Դրանից հետո սովորել է Սորբոնում և Բրանդեյսի համալսարաններում, որտեղ ստացել է դոկտորի աստիճան։

Համալսարանն ավարտելուց հետո վերադարձել է Մարոկկո։ Դասավանդել է Մուհամմադ 5-րդի համալսարանում։ Միջազգային ճանաչում է ստացել որպես իսլամական ֆեմինիզմի ներկայացուցիչ։ Մահացել է 2015 թվականի նոյեմբերի 30-ին Ռաբաթում։

## Ուսումնասիրություններ
Որպես իսլամական ֆեմինիզմի ներկայացուցիչ՝ Մերնիսիին ամենից շատ հետաքրքրել է այն դերը, որն իսլամը տալիս է կանանց։ Դրա համար նա վերլուծել է իսլամական փիլիսոփայության զարգացումը, այդ թվում՝ նաև արդի փուլում։ Մերնիսին կասկածի է ենթարկել Մուհամմադ մարգարեին վերագրվող մի շարք ավանդազրույցներ, ինչպես նաև դրանցից բխող պնդումները կանանց ենթարկվող դիրքի մասին։ Մերնիսիի կարծիքով՝ Ղուրանը չի պարունակում կնոջը ենթարկվողների վիճակի մասին պնդումներ։ Մերնիսիի բազմաթիվ աշխատանքներ նվիրված են հարեմների կյանքին, գենդերային հարաբերություններին, ինչպես նաև անձնական և հասարակական կյանքին։

Մերնիսին նաև մի շարք սոցիոլոգիական հետազոտություններ է անցկացրել Մարոկկոյում։ Նրա՝ 1970-1980-ական թվականներին անցկացված հետազոտությունները նվիրված են կանանց ընկալմանն ու աշխատանքին։ Իրականացրել է մի շարք աշխատանքներ ՅՈՒՆԵՍԿՕ-ի, Աշխատանքի միջազգային կազմակերպության, ինչպես նաև Մարոկկոյի կառավարության համար։

## Մատենագիտություն
* 1975: *Beyond the Veil: Male-Female Dynamics in a Muslim Society*. revised ed. 1985, 1987, reprinted London: Saqi Books. 
*1982: *La femme dans l'inconscient musulman*
* 1983: *Le Maroc raconté par ses femmes*. 
* 1984: *L’amour dans les pays musulmans*
* 1985: *Femmes du Gharb* 
* 1987: *Le harem politique – Le Prophète et les femmes* (trans. 1992: *The Veil and the Male Elite: A Feminist Interpretation of Islam*. New York: Basic Books. )
* 1988: *Shahrazad n’est pas marocaine*
* 1990: *Sultanes oubliées – Femmes chefs d’Etat en Islam* (trans. 1993: *Forgotten Queens of Islam*)
* 1992: *La Peur-Modernité* 
* 1993: *Women’s Rebellion and Islamic Memory*
* 1994: *The Harem Within* (retitled. 1995: *Dreams of Trespass – Tales of a Harem Girlhood* New York: Perseus Books. )
* 1997: *Les Aït-Débrouille*
* 1998: *Etes-vous vacciné contre le Harem?*
* 2001: *Scheherazade Goes West*. New York: Washington Square Press. 
* 2002: *Islam and Democracy: Fear of the Modern World*. New York: Basic Books. 
* 2009: *Les Femmes Du Maroc*. Brooklyn: PowerHouse Books. 

#### Խմբագրված Մերնիսիի կողմից
* 1989: *Doing Daily Battle: Interviews with Moroccan Women* translated by Mary Jo Lakeland. New Brunswick: Rutgers University Press.

## Ծանոթագրություններ

## Արտաքին հղումներ
* Անձնական կայք

Կատեգորիա:20-րդ դարի կին գրողներ
Կատեգորիա:21-րդ դարի կին գրողներ
Կատեգորիա:Գենդերային հետազոտություններ
Կատեգորիա:Իսլամական ֆեմինիզմի հետևորդներ
Կատեգորիա:Կանանց իրավունքների իրավապաշտպաններ
Կատեգորիա:Կին սոցիոլոգներ
Կատեգորիա:Մարոկկացի սոցիոլոգներ
Կատեգորիա:Մարոկկացի կին գրողներ
Կատեգորիա:Մարոկկացի հասարակական գործիչներ
Կատեգորիա:Փարիզի համալսարանի շրջանավարտներ
Կատեգորիա:Ֆեմինիստ գրողներ
Կատեգորիա:Ֆեմինիստներ
Կատեգորիա:Ֆրանսալեզու գրողներ